الإدعاء
- بوست منتشر علي تصميم لصحيفة الوطن بيقول السيسي يصادق على بناء معبد يهودي في العاصمة الإدارية بتكلفة ٣ مليار جنيه.
– الكلام ده غير صحيح، ده تصميم مفبرك، جريدة الوطن لم تنشر الخبر ده و ومفيش أي قرار صدر من الرئيس عبد الفتاح السيسي ببناء معبد يهودي في العاصمة الإدارية. ✅✅
– كمان عدد المصريين من أصحاب الديانة اليهودية، ٦ أفراد، كان ٧ عام ٢٠١٨ بحسب تقرير الحريات الدينية الصادر عن وزارة الخارجية الأمريكية. لكن بعد وفاة مارسيل سيمون عميدة يهود مصر، وأرملة شحاتة هارون السياسي اليساري اليهودي، ووالدة ماجدة هارون رئيسة الطائفة اليهودية بالقاهرة في يوليو ٢٠١٩، مش ٢٥٠ زي البوست ما بيقول.
– اقتراح بناء معبد يهودي في العاصمة الإدارية قاله الدكتور أحمد كريمة، أستاذ الفقه المقارن والشريعة الإسلامية بجامعة الأزهر، اللي طالب ببناء المعبد بجوار الكنيسة والمسجد اللي في العاصمة الإدارية، وأن يكون للكنيسة والمعبد اليهوي والمسجد اسم واحد وهو “مصر السلام”.